Tehnička specifikacija za nabavku usluga razvoja e-usluga portala sudovi.me i održavanja digitalnih servisa sudstva (portal, Digitalno skladištenje, Digitalne ovjere, Digitalna arhiva, Registar zaloga)
Predmet nabavke obuhvata usluge tehničkog održavanja funkcionalnosti za postojeće digitalne servise sudstva, uključujući: portale pravosudje.me i sudovi.me, Digitalno skladište, Digitalne ovjere, Digitalnu arhivu, Registar zaloga, kao i unapređenje i razvoj novih funkcionalnosti navedenih portala u pravcu:
· Razvoja mobilnih i web aplikacija za građane;
· Implementacije autentifikacionih i autorizacionih servisa;
· Razvoja i integracije sistema za ePlaćanje;
· Razvoja notifikacionih servisa (mobilna aplikacija);
· Uvođenja naprednih opcija za upravljanje korisnicima za građane i druge eksterne korisnike.
Ovi sistemi su od suštinskog značaja za sudsku infrastrukturu i zahtijevaju kontinuirano tehničko održavanje, unapređenje i prilagođavanje savremenim bezbjednosnim i funkcionalnim standardima. Nabavka ima za cilj da poveća dostupnost i funkcionalnost pravosudnih digitalnih usluga, omogući pravovremenu i sigurnu komunikaciju sa eksternim korisnicima, kao i da podrži digitalnu transformaciju pravosudnog sistema Crne Gore.
Dodatno, kroz razvoj novih digitalnih kanala komunikacije (mobilne aplikacije, e-servisi i platforme za praćenje predmeta), predmet nabavke ima za cilj povećanje dostupnosti i transparentnosti pravosuđa prema građanima i pravnim subjektima. Ova platforma predstavlja temelj za buduća unapređenja koja će voditi ka implementaciji e-filing i e-delivery servisa, omogućavajući postupno uvođenje elektronskog podnošenja i dostavljanja sudske dokumentacije u skladu sa evropskim praksama i strateškim pravcem digitalizacije pravosuđa.
Obaveze i odgovornosti izvođača
Obaveze izvođača sistematizovane su u dvije cjeline kako bi se izbjegla svaka nedoumica i nepotrebno preklapanje zadataka.
A. Univerzalne (cross‑cutting) obaveze
Odnose se na sve servise i komponente obuhvaćene predmetom nabavke.
· Zajednička analiza, planiranje i implementacija razvoja novih funkcionalnosti sa IKT odjeljenjem Sekretarijata Sudskog savjeta.
Izlaz: verifikovani plan razvoja/održavanja (godišnji i kvartalni).
· Održavanje funkcionalnog stanja sistema (Digitalno skladište, Digitalne ovjere, Digitalna arhiva, Registar zaloga i ostali moduli) uključujući korekciju uočenih nedostataka po zahtjevu korisnika ili naručioca.
· Redovne nadogradnje aplikacionih sistema, biblioteka i baza podataka na posljednje stabilne verzije.
· Kontinuiran nadzor sigurnosnih protokola i bezbjednosnih ranjivosti te njihovo pravovremeno otklanjanje.
· Testiranje i validacija kompatibilnosti sa aktuelnim verzijama browsera i mobilnih operativnih sistema.
· Dnevne i sedmične rezervne kopije baza podataka i restore u skladu sa zahtjevom naručioca.
· Održavanje i konfiguracija Keycloak‑a te automatizovanog CI/CD procesa za sve module (GitLab CI, dev–test–stage–prod lane).
· Evidencija svih izmjena (commit‑ovi, merge‑ovi, tag‑ovi, release‑ovi) u zvaničnom GitLab repozitorijumu Sekretarijata Sudskog savjeta.
· Rad po planu održavanja koji izvođač dostavlja, a naručilac verifikuje; kvartalno ažuriranje plana.
· Izvoz/razmjena podataka (npr. export podataka tužilaštva).
B. Specifične obaveze po sistemima/modulima
	RBR
	Sistem / modul
	Ključne aktivnosti izvođača

	1
	Portal sudovi.me
	• Refaktor UI (desktop + mobile). • Ispravka bug‑ova u naprednoj pretrazi i otvaranju odluka (novi tab) te optimizacija producer/consumer komunikacije. • Unapređenje UX navigacije i horizontalnog menija. • Izmještanje administracije korisnika iz Keycloak UI-a u aplikativni UI • Rješavanje dinamičkih linkova za vijesti radi notifikacija/dijeljenja. • Unapređenje kontakt‑stranica (email sudova/OJ). • Odluke: funkcija „Veze predmeta“ – automatski hyperlink ka povezanim predmetima/odlukama, popup „Pregledaj“ i redirekcija. • Cookie‑consent rješenje (nenametljiva traka, kategorije: neophodni, funkcionalni, analitički; čuvanje preferenci; responzivan prikaz).

	2
	Portal pravosudje.me (Multiview)
	• Redizajn u multiview model (union podataka sudova, DT, MP, UIKS). • Agregacija i auto‑objavljivanje vijesti sa sudovi.me, tuzilastvo.me, gov.me. • Segmentacija po izvoru i vrsti organa.

	3
	Upravljanje korisnicima i ulogama (Keycloak)
	• Analiza i implementacija matrice prava (zastupnik/branilac, stranka…). • Proces registracije i verifikacije eksternih korisnika. • Audit‑log i deaktivacija naloga.

	4
	Web i mobilne aplikacije (iOS i Android)
	• Izrada iOS i Android nativnih aplikacija te objava na store‑ove. • Autentifikacija (QR, mToken, push). • Prikaz podataka prema ulozi. • Push notifikacije za aktivnosti definisane analizom.

	5
	E‑Payment (kazne i takse)
	• Plaćanje karticama preko PSP. • Kalkulator taksi/troškova. • Virtualna uplatnica & email potvrda. • Uparivanje uplata sa spisima/pozivima na broj.

	6
	Stečajni predmeti (javni uvid)
	• Integracija s PRIS‑om i Digitalnim skladištem • Javna prezentacija stečajnih omota, faza i statusa postupaka.

	7
	GIS mapa & Anketni sistem
	• Interaktivna mapa sudova i geografskih oblasti nadležnosti. • Administracija anketa, FAQ, obrasci, vokabular.

	8
	Registar zaloga, Digitalne ovjere, Digitalno skladište & Digitalna arhiva
	• Kontinuirano tehničko održavanje, security patching, tuning performansi. • Help‑desk i obuka korisnika.


Servisni nivoi (SLA) i raspoloživost
	Parametar
	Vrijednost

	Odziv na kritični incident (pad sistema, sigurnosni incident)
	≤ 1 sat

	Odziv na nekritični incident (funkcionalni bug, parcijalni problem)
	≤ 4 sata

	Dostupnost ključnih servisa
	≥ 99,5 %

	Podrška
	24 / 7 / 365 uključujući vikende i praznike


Tehnološki standardi i vlasništvo koda
· Svi novi i postojeći servisi moraju koristiti kontejnerizovani model (Docker & Kubernetes) sa „image‑based deployment“ pristupom.
· CI/CD pipeline (GitLab CI) mora da pokriva build, test (unit, integration, security), review, deploy, rollback i audit‑trail faze.
· Kod razvijen kroz ovu nabavku ostaje vlasništvo Sekretarijata Sudskog savjeta; izvođač je dužan commit‑ovati sav izvorni kod u interni GitLab.
· Troškovi licenci za sve komponente (runtime, baze, middleware) uključeni su u cijenu ugovora.
· Tehničko i korisničko uputstvo mora biti isporučeno uz svaku novu funkcionalnost.
Dodatni funkcionalni & nefunkcionalni zahtjevi
· Detaljna analiza integracije sa PRIS‑om i Digitalnim skladištenjem: mapiranje polja, definicija API/connector specifikacija (event streaming, REST, SOAP).
· Audit‑log svih akcija u sistemima uz mogućnost izvještavanja.
· Program obuke za administratore i operatere (on‑site) uz priručnik i video materijale.
Technology stack (postojeća platforma)
	Komponenta

	NGINX

	Docker Compose

	Java EE + JBoss EAP

	Keycloak (Wildfly edition)

	Apache SOLR

	Vue.js frontend

	Node.js backend API

	PostgreSQL

	IBM Kafka

	SSL/TLS

	Docker

	Keycloak




